Það er fjölmargt sem hægt er að koma og skoða og njóta í Grindavík . Því fengu kvenfélagskonur úr Grímsnesi að kynnast sl. laugardag þegar þær heimsóttu kollega sína í Kvenfélagi Grindavíkur . Laugardaginn sl. þann 26. október komu hressar konur úr Grímsnesi í heimsókn til Grindavíkur . Það voru kvenfélagskonur í Kvenfélagi Grindavíkur sem tóku á móti þeim og sýndu allt það sem í boði er í Grindavík . Konurnar úr Grímsnesi gistu á Geo Hótel . Þær fengu að skoða aðstöðu kvenfélagskvenna í Gjánni . Þennan fallega dag fóru þær í göngu um bæinn og var víða komið við . Fornbíla - og dráttavélasýning hjá Hermanni Ólafsyni var skoðuð . Í kjölfarið var borðað á Bryggju kaffihúsi , komið við á Vigt , síðan tók Vignir Kristinnson á móti sínum fyrsta hóp í nýja húsnæði sínu , pakkhúsinu þar sem hann er með vinnustofu sína og vörur undir merkinu Kristinsson . Þá var verslunarmiðstöðin heimsótt þar sem þær fóru í Palóma föt og skart og fengu þar góða hressingu . Linda í Palóma er þekkt fyrir mikla gestrisni og góðar móttökur í verslun sína og vinsælt er fyrir hópa að koma og versla . Kíkt var í kaffi hjá höllu en þær enduðu svo kvöldið hjá Láka á Salthúsinu í dýrindis kvöldverði og dúndur balli . Meðfylgjandi myndir eru af Facebook vef Kvenfélags Grindavíkur en þar eru mun fleiri myndir sem finna má hér . Opnunartími á bæjarskrifstofum :